**2019 оны үйл ажиллагааны тайлан**

**Компаний нэр: Техник Импорт ХК**

**Компаний хаяг: Баянгол дүүрэг, 5-р хороо, Энхтайваны өргөн чөлөө-125**

**Регистрийн дугаар: 2057239**

**Компаний утас:70001830**

1. **Компанийн үйл ажиллагааны үндсэн чиглэлийн талаар:**

Техник Импорт ХК нь компанийн дүрэм болон 2019 оны ажлын төлөвлөгөөний дагуу бизнесийн үйл ажиллагааг дараах үндсэн чиглэлээр явууллаа. Үүнд:

1. Хөтөл Цемент Шохой ТӨХК-иас цементийг өөрийн компанидаа болон охин компиануудад нийлүүлж хариуцагч аж ахуйн нэгж, байгууллага, хувь хүмүүсийн захиалгаар худалдан борлуулах;
2. ОХУ-аас ОУ-ын чанар, стандартын шаардлага хангасан бүтээгдэхүүн /хөргөгч, угаалгын машин, хөнгөн цагаан хийцийн гэр ахуйн сав, суулга/ худалдан борлуулах;
3. ОХУ-аас импортлосон, ОУ-ын чанар, стандартын шаардлага хангасан авто замын зориулалттай битумыг харилцагч аж ахуй нэгж, байгууллага, хувь хүмүүсийн захиалгаар худалдан борлуулах;
4. БНХАУ-ын мотоциклийн үйлдвэрээс мотоцикл, мотоциклийн сэлбэг хэрэгслийг импортлон аймаг, хот, орон нутагт болон өөрийн компанийн нэрийн барааны дэлгүүрүүдээр худалдан борлуулах;
5. Өөрийн эзэмшлийн байрыг ажлын байрны зориулалтаар аж ахуй нэгж, байгууллага хувь хүмүүст түрээслүүлэх,
6. **Компанийн удирдлага, зохион байгуулалтын талаар**

Компани нь 2019 онд Төлөөлөн удирдах зөвлөл, Гүйцэтгэх удирдлага, санхүүгийн алба, бизнес хөгжлийн алба, техник хангамж, үйлчилгээний алба, харуул, аж ахуйн үйлчилгээний алба гэсэн бүтэцтэй, байнгын ажлын байрны 70 гаруй ажилтантай үйл ажиллагаа явууллаа.

1. **2019 оны үйл ажиллагааны талаар:**

2019 оны Хувьцаа эзэмшигчдийн хурлаас батлагдсан 2019 оны бизнес төлөвлөгөөний дагуу компанийн удирдлагаас цемент, мотоцикл, битум, ОХУ-ын гэр ахуйн цахилгаан бараа худалдан борлуулах ажлыг амжилттай зохион байгуулж ажилласнаас гадна байгууллагын дотоод үйл ажиллагааны хүрээнд компанийн удирдлагаас ажилчдын нийгмийн асуудлыг шийдвэрлэх талаар дэс дараатай арга хэмжээ авч ажиллаж байна.Үүнд:

* 2019 онд Цагаан сар шинийн баяраар Япон цагаан будаа, бэлэн мөнгөний дэмжлэгийг нийт ажилчдад үзүүлсэн;
* Хүүхдийн эрхийг хамгаалах өдрөөр ажилчдын хүүхэд болон, ач, зээг хүлээн авч баярын бэлэг өгсөн.
* Ахмадын баяраар компанийн ахмад ажилчдыг хүлээн авч хүндэтгэл үзүүлдэг бөгөөд 2019 онд 70 гаран ахмад хүлээн авсан байна.
* Компанийн удирдлагаас ажилчдын өргөдөл, хүсэлтэд үндэслэн буцалтгүй тусламж үзүүлж байна. Буцалтгүй тусламжаар 50 гаруй ажилтанд нүүрс түлээний төлбөрийн болон бусад дэмжлэг үзүүлсэн.
* Компанийн удирдлагаас ажилчдын нийгмийн асуудлыг шийдвэрлэх зорилгоор ажилчдад хүүгүй түр зээлээр олгож эргэн төлөлтөнд хяналт тавьж ажиллалаа.

*Сургалт хөгжил шагнал урамшууллын чиглэлээр дор дурдсан сургалтуудыг зохион байгуулав.*

* Оффисын ажилтнуудад хувь хүний хөгжил, харилцааны соёл, харилцаа болон борлуулалтын ур чадварыг сайжруулах сургалт
* Дунд шатны менежерүүдэд зориулсан манлайллын сургалт
* Үйлчилгээний ажилчдад зориулсан хөдөлмөрийн аюулгүй байдал, эрүүл ахуйн улирлал тутмын давтан сургалтууд
* Харуулуудын нэгдсэн сургалтыг Онцгой байдлын гамшигаас хамгаалах сургалтын төвд бүх компаниудын харуул, ХАБ-ын ажилчдыг хамруулсан сургалтыг зохион байгуулан явууллаа.
* Цахилгаанчин болон По ачигч нарыг мэргэжил дээшлүүлэх сургалтад хамруулав.
* 2019 онд 8 ажилтан компанийн шагналаар, 4 ажилтан төрийн одон медалиар шагнагдсан.

*Аж ахуйн чиглэлээр*

* Саппорогийн автын постыг камержуулах ажилд тусламж үзүүлсэн ажилласан.
* Компанийн барилгын гадна фасадыг засварлах оффисын өрөөнүүдэд засвар хийх ажлуудыг тус тус хийж гүйцэтгэсэн.
* Компанийн барилгын 4 давхарт байрлах ариун цэврийн өрөөг засварлаж тохижуулах ажлыг хийсэн.
* Агуулахын шал, дээвэр болон гадна талбайг бетондох ажлыг хийсэн.
* Байгууллага дундын дулааны шугамыг шинэчлэн сольж, засвар үйлчилгээг хийсэн.
* Компанийг бүрэн камержуулж, хяналтын системийг ашиглалтанд оруулсан.

Техник импорт ХК болон харьяа охин компаниуд нь тухайн оны үйл ажиллагааны тайланг дараа оны 1 сард багтаж бусад компанийн нийт ажилчдад 2018 оноос эхлэн тогтмол зохион байгуулж тайлагнадаг болсонтой холбогдуулан Техник импорт ХК-ийн удирдлагаас өөрийн болон харьяа компаниудын хариуцсан ажилтнуудад 2020 оны үйл ажиллагаагааны тайлан бэлтгэхтэй холбоотой бэлтгэл ажлыг хангахад анхаарч ажиллах талаар үүрэг, даалгавар өгч ажилласан.

4**. Компанийн засаглалыг хэрэгжүүлж байгаа талаар:**

**Хувьцаа эзэмшигчдийн хурал**

 Компанийн дүрмээр “Компанийн эрх барих дээд байгууллага нь Хувьцаа эзэмшигчдийн хурал байна” гэж заасан.

Компанийн Төлөөлөн удирдах зөвлөл нь компанийн тухай хуульд заасны дагуу жил бүр санхүүгийн жил дууссанаас хойш 4 сарын дотор Хувьцаа эзэмшигчдийн хурлыг зарлан хуралдуулдаг.

2019 оны ХЭХ 2019 оны 04 сарын 11-ний өдрийн 15 цагт компанийн “Хурлын танхим”-д хуралдаж дараах асуудлуудыг хувьцаа эзэмшигчдэд танилцуулж хэлэлцүүлсэн.

* Компанийн 2018 оны үйл ажиллагааны боло санхүүгийн тайланд ТУЗ-өөс өгсөн дүгнэлт
* Компанийн 2018 оны ажлын тайлан
* 2019 оны төлөвлөгөө
* ТУЗ-ийн ердийн болон хараат гишүүд сонгох

Уг хурлаар саналын эрхтэй нийт хувьцаа эзэмшигчдийн 98,85% оролцсон ба хурлаар асуудлуудын талаар хувьцаа эзэмшигчдээс саналын хуудсаар санал авахад хурлаас гарах шийдвэр, тогтоолын төслийг хуралд оролцсон нийт хувьцаа эзэмшигчид дэмжиж 100%-ийн саналаар баталж шийдвэрлэсэн.

“Компанийн тухай хууль”-д заасны дагуу 2019 оны Хувьцаа эзэмшигчдийн хурлаас ТУЗ-ын Нэр дэвшүүлэх хорооноос ирүүлсэн шаардлагыг хангасан 3 хүнийг 2019 оны ТУЗ-ын хараат бус гишүүнээр, 6 хүнийг ердийн гишүүнээр тус тус сонгож баталсан. ТУЗ-ын гишүүнээр сонгогдсон 9 хүн бүгд компанийн засаглалын сургалтад хамрагдаж гэрчилгээ авсан.

***Бүрэлдэхүүн***

ТУЗ нь 9 гишүүнтэй ба үүнээс 3 нь хараат бус гишүүн: Т.Тунгалаг (ТУЗ-ийн дарга), Э.Батболд, Д.Баяраа, Г.Уран-Өлзий, Л. Уртнасан, С.Бүжинлхам Ж.Баярсайхан (Хараат бус гишүүн), Б.Батсайхан (Хараат бус гишүүн), Б.Нарантуяа (Хараат бус гишүүн).

Техник импорт ХК нь жил бүр Хувьцаа эзэмшигчдийн хуралдаа өмнөх оны ногдол ашиг олгосон эсэх талаарх тайлан, ТУЗ-аас гаргасан ногдол ашгийн талаарх тогтоол, шийдвэрийг танилцуулж тайлагнадаг.

Ногдол ашгийн талаар :

Компанийн Төлөөлөн удирдах зөвлөл 2019 оны Хувьцаа эзэмшигчдийн ээлжит хуралд ногдол ашгийн талаарх ТУЗ-ын гаргасан дүгнэлтийг танилцуулж тайлагнасан. ҮЦТХТ ХХК-тай гэрээ байгуулж ногдол ашгийн үлдэгдлийг компанийн хувьцаа эзэмшигчдэд тараалгахаар ажиллаж байна.

**Компанийн Төлөөлөн удирдах зөвлөл**

Техник импорт ХК-ийн Төлөөлөн удирдах зөвлөл нь Хувьцаа эзэмшигчдийн хурлын чөлөөт цагт компанийн удирдлагыг хэрэгжүүлдэг бөгөөд компанийн хувьцаа эзэмшигчдийн эрхийг хамгаалж,тэднийг төлөөлж компанийн “Дүрэм” болон “ТУЗ-ын үйл ажиллагааны журам”-аар олгосон эрх, үүргийн хүрээнд компанийн Хувьцаа эзэмшигчдийн хурлаас баталсан шийдвэр, тогтоолыг хэрэгжүүлэх, компанийн үйл ажиллагааг ерөнхий удирдлагаар хангах, үйл ажиллагаанй үндсэн чиглэлийг тогтоох, компанийн гүйцэтгэх удирдлагаас хэрэгжүүлж байгаа үйл ажиллагаанд хяналт тавих чиг үүргийг хэрэгжүүлж ажилладаг.

Төлөөлөн удирдах зөвлөлийн дэргэд дараах хороод ажиллаж байна.

**ТУЗ-ын Аудитын хороо**

Аудитын хорооны үйл ажиллагааны үндсэн чиглэл нь Компанийн тухай хууль болон компанийн ТУЗ-ын үйл ажиллагааны журамд заасан эрх, үүргийн хэмжээнд компанийн нягтлан бодох бүртгэл, аудитын үйл ажиллагаа, санхүүгийн тайлагналын үнэн зөв байдал, компанийн дотоод хяналт нягтлан бодох бүртгэлийн стандарт, холбогдох хууль дүрэмд нийцсэн байдал, эрсдлийн удирдлагын бодлого стратегийг тодорхойлох, эрсдлийн удирдлагын болон гүйцэтгэх удирдлагын үйл ажиллагаанд хяналт тавих, хараат бус аудитын байгууллагыг сонгох зэрэг үйл ажиллагаанд хяналт тавих замаар Төлөөлөн удирдах зөвлөлд хяналтын чиг үүргээ хэрэгжүүлэх нөхцөл, бололцоог бүрдүүлэхэд оршдог.

**Нэр дэвшүүлэх хороо**

Нэр дэвшүүлэх хорооны үйл ажиллагааны үндсэн чиглэл нь компанийн Төлөөлөн удирдах зөвлөлөөс ТУЗ-ийн гишүүд, гүйцэтгэх удирдлагад нэр дэвшигчид тавих шаардлагыг тодорхойлох, сонгон шалгаруулах, хувьцаа эзэмшигчдийн хуралд шууд нэр дэвшүүлэх, ТУЗ-ийн гишүүд болон гүйцэтгэх удирдлагын үйл ажиллагаанд үнэлэлт дүгнэлт өгөх чиглэлээр ТУЗ-өөс чиг үүргээ хэрэгжүүлэхэд туслахад оршино.

**Цалин, урамшууллын хороо**

Цалин урамшууллын хорооны үйл ажиллагааны үндсэн чиглэл нь компанийн ТУЗ-өөс ТУЗ-ийн гишүүд, гүйцэтгэх удирдлага, бусад эрх бүхий албан тушаалтнуудын цалин, урамшууллын талаар баримтлах бодлогыг батлах, түүний хэрэгжилтэнд хяналт тавих, цалин урамшуулал олгох санал боловсруулах, компанид мөрдөгдөж байгаа ажлын үр дүнтэй холбогдсон компанийн урамшууллын системийн зорилгыг тодорхойлж үр дүнг үнэлэх чиглэлээр ТУЗ-өөс чиг үүргээ хэрэгжүүлэхэд нь туслахад оршдог.

Төлөөлөн удирдах зөвлөл нь өөрийн үйл ажиллагааг үр өгөөжтэй, байнгын, мэргэшсэн байдлаар явуулах зорилгоор компанийн үйл ажиллагаатай уялдуулан тодорхой чиглэлээр гаргаж буй хороодын дүгнэлттэй танилцах, хороодын дүгнэлтийг ТУЗ-ийн хурлаар хэлэлцүүлж шийдвэр гаргах, шаардлагатай тохиолдолд хороодоос шийдвэр гаргуулах эрхтэйгээр ажилладаг.

Төлөөлөн удирдах зөвлөлийн дэргэдэх хороодын гишүүд хамрах асуудал, чиг үүргийн хүрээни дагуу ТУЗ-өөс зөвлөмж, үүрэг даалгаврыг компанийн удирдлагад өгч хэрэгжилтэнд нь хяналт тавьж ажилладаг.

Төлөөлөн удирдах зөвлөл, түүний хороод нь өөрсдийн эрхлэх чиг үүрэгтэй холбогдуулан компанийн бизнес үйл ажиллагааны төлөвлөгөөний биелэлт, санхүүгийн үйл ажиллагааны явц, байдлын талаар компанийн Гүйцэтгэх удирдлагаас сар тутам тайлан, мэдээлэл авч хянан холб оны огд ох үүрэг, чиглэл өгч ажилладаг.

2019 оны компанийн хувьцаа эзэмшигчдийн хурлаар Төлөөлөн удирдах зөвлөлийн ердийн гишүүнээр Д. Баяраа, Э. Батболд, С. Бүжинлхам, Г. Уран-Өлзий, Л. Уртнасан, Т. Тунгалаг, хараат бус гишүүнээр Ж. Баярсайхан, Б. Нарантуяа, Б. Батсайхан , төлөөлөн удирдах зөвлөлийн даргаар Т. Тунгалаг нар сонгогдсон. Компанийн гүйцэтгэх захирлаар Д. Ганцэцэг ажиллаж байна.

Компанийн төлөөлөн удирдах зөвлөл нь өнгөрсөн 2019 онд Компанийн тухай хууль, компанийн дүрэм, “ТУЗ-ийн үйл ажиллагааны журам”-аар олгогдсон бүрэн эрхийн хүрээний дагуу

1. 2018 онд ногдол ашиг хуваарилж олгох эсэх тухай
2. 2019 оны хувьцаа эзэмшигчдийн ногдол ашиг хуваарилж олгох эсэх тухай
3. Хамтарсан компани байгуулах тухай
4. Банкнаас зээл авах эрх олгох тухай
5. ТУЗ-ийн гишүүд сонгох тухай
6. Зээлийн баталгаа гаргах тухай

асуудлаар тус тус хуралдаж гишүүдийн дийлэнх олонхийн саналаар асуудлыг шийдвэрлэн тогтоол гаргаж хэрэгжүүлэх ажлыг зохион байгуулж ажилласан.

2019 онд компанийн төлөөлөн удирдах зөвлөл нь эрхлэх чиг үүргийн дагуу компанийн үйл ажиллагааны болон санхүүгийн үйл ажиллагаанд тогтмол хяналт тавьж, гүйцэтгэх удирдлагатай хамтран ажилласны үр дүнд компанийн бизнесийн болон төлөвлөгөөт зорилтууд бүрэн биелэгдэх, борлуулалтын орлого өсөх, ашигт ажиллагаа нэмэгдэх, үйл ажиллагаанаас олох ашиг нэмэгдэх боломж бүрдсэн.

Манай компани нь Хорооноос даалгавар өгөх тухай албан бичиг болон Хөрөнгийн биржээс баталж ирүүлсэн тогтмол мэдээлэл хүргүүлэх хуанлийн дагуу тогтоосон хугацаанд нь компанийн 2019 оны хагас жилийн болон жилийн эцсийн санхүүгийн тайлан, компанийн 2019 оны хагас жилийн үйл ажиллагааны тайлан, 2018 оны ногдол ашиг хуваарилах эсэх тухай болон 2019 оны хувьцаа эзэмшигчдийн хурал зарлан хуралдуулах тухай ТУЗ-ийн хурлын тогтоол, тэмдэглэлийг Монголын Хөрөнгийн бирж болон Санхүүгийн зохицуулах хороонд тус тус хүргүүлж ажилласан ба дээрхи компанитай холбоотой тайлан, мэдээллийг Монголын хөрөнгийн биржийн цахим хуудаст байршуулж, олон нийтийг мэдээллээр хангах үүргээ биелүүлж ажилласан.

Техник Импорт ХК нь 2019 оны жилийн эцсийн байдлаар 98,1 тэрбум төгрөгний борлуулалт хийж, улсын төсөвт 10,3 тэрбум төгрөгийн татвар төлж, 3 тэрбум төгрөгийн ашигтай ажилласнаар 2019 оны хувьцаа эзэмшигчдийн хурлаас баталсан бизнесийн болон төлөвлөгөөт зорилтуудыг амжилттай биелүүлж ажиллалаа.

Техник Импорт ХК-ийн Гүйцэтгэх захирал Д. Ганцэцэг